Hvordan kommer man fra flyplassen til London sentrum?
Fra hovedflyplassen Heathrow kommer man seg raskt til London med både flytog, lokaltog, t-bane, taxi og flybuss. Den billigste måten er utvilsomt t-banen, mens flytoget er raskest med en reisetid på bare 15 minutter til Paddington. Fra Gatwick kan man ta tog, buss eller taxi inn til London. Gatwick Express-toget bruker cirka en halvtime, mens bussene har en reisetid på 1-2 timer, avhengig av rute og trafikk. Også Stansted har eget flytog som bruker cirka 50 minutter inn til Liverpool Street, mens bussene bruker cirka 1-2 timer.